Mais

Det finnes et tusentall maissorter som dyrkes under ulike betingelser og til ulike formål. På verdensbasis er mais det viktigste kornslaget, målt i høstet mengde, etterfulgt av [|hvete] og [|ris].
 * Mais** er et ettårig [|kornslag] som blir opptil 6 m høyt. Ulikt de fleste andre arter i grasfamilien setter maisen vanligvis bare en eller to stengler. Hannblomstene sitter i toppen av planten, mens hunnblomstene vokser fram i bladhjørnene lenger ned på planten. Frøene blir dannet i kolbene i det hunnlige organet, og hunnblomstene blir etter hvert omdannet til maiskolber. Maiskolben består av tettpakkede gule kjerner som vokser rundt en stokk, og ytterst har den grønne blader. Etter høsting omdannes sukkeret i mais til stivelse. Mais har derfor et høyt innhold av [|karbohydrater], men inneholder også noe [|mineraler] og [|protein].